Държавен вестник, бр. 97, 2012 г., стр. 38

СТР.  38	
Д Ъ Р Ж А В Е Н  В Е С Т Н И К 	
БРОЙ  97
Нишава, Огоста и западно от Огоста, Вит, Осъм, 
Янтра, Русенски Лом и Дунавски Добруджански 
реки и водите на река Дунав;
2. Черноморски район с център Варна – обхва­
щащ водосборните области на реките, вливащи се 
в Черно море от северната до южната граница, 
включително вътрешните морски води и терито­
риалното море;
3. Източнобеломорски район с център 
Пловдив – за водосборните области на реките 
Тунджа, Марица, Арда и Бяла река;
4. Западнобеломорски район с център 
Благоевград – за водосборните области на реките 
Места, Струма и Доспат.
В съответствие с четирите района през 2002 г. 
са учредени четири басейнови дирекции:
· Басейнова дирекция „Дунавски район“ (БДДР)
· Басейнова дирекция „Черноморски район“ 
(БДЧР)
· Басейнова дирекция „Източнобеломорски 
район“ (БДИБР)
· Басейнова дирекция „Западнобеломорски 
район“ (БДЗБР)
Те започват да функционират през 2003 г., когато 
са осигурени средства от държавния бюджет за 
кадровото и материално-техническото им осигу­
ряване. С учредяването на басейновите дирекции 
се създават институционалните предпоставки за 
въвеждане на интегрираното управление на водите 
на басейнов принцип и практическо изпълнение 
на функциите, заложени в нормативната уредба.
Басейновите дирекции (БД) са юридически 
лица, второстепенен разпоредител с бюджетни 
кредити към Министерството на околната сре­
да и водите (МОСВ), създадени със заповед на 
министъра на околната среда и водите. Тяхната 
дейност се координира и контролира от дирекция 
„Управление на водите“ в МОСВ. В своята работа 
БД се подпомагат от басейнови съвети.
Функциите и компетенциите на басейновите 
дирекции са определени със Закона за водите, 
Устройствения правилник на МОСВ (приет с ПМС 
274 от 20.11.2009 г., обн. ДВ, бр. 94 от 27.11.2009 г.) 
и Правилника за дейността, организацията на ра­
бота и състав на басейновите дирекции, издаден 
от МОСВ (обн., ДВ, бр. 10 от 29.01.2002 г.; изм., 
ДВ, бр. 92 от 20.11.2009 г.).
Функциите на БД могат да се структурират в 
четири основни групи: 
· Управленските функции се изразяват основно 
в разработването на Планове за управление на 
речните басейни (ПУРБ), стопанисването на во­
дите – изключителна държавна собственост, които 
не са предоставени на концесия, стопанисване 
на съоръженията за подземни води – публична 
държавна собственост. 
· Регулаторните функции са свързани с разре­
шителния режим за водовземане и ползване на 
водните обекти, който се въвежда от Закона за 
водите като средство за регулиране на нуждите на 
обществото и лицата от водни ресурси с определено 
количество и качество. Наред с това регулаторните 
функции включват и разработване на мрежите за 
мониторинг на водите на басейново ниво, опреде­
ляне на санитарно-охранителните зони (СОЗ) около 
съоръженията за питейно-битово водоснабдяване, 
водене на водния и водностопанския кадастър и 
регистрите на издадените разрешителни.
· Информационните функции се изразяват в 
осигуряването на информация за обществеността 
за състоянието на водите, връзките с медиите и 
населението в района за басейново управление, 
контактите с всички заинтересовани лица, както и 
включването на гражданите в процеса на вземане 
на решения.
· Контролните функции са свързани с осъ­
ществяване на дейности във връзка с недопускане 
и предотвратяване на последиците от вредното 
въздействие върху водите, съхраняването и опаз­
ването на водните екосистеми и свързаните с тях 
екосистеми.
БД са отговорни за прилагането на държавната 
политика по управление и опазване на водите на 
басейново ниво в съответния район, както и за 
постигането на европейски стандарти при упра­
влението на водите. 
Специфично за БДЧР – Варна е фактът, че 
басейновата дирекция е единствената с компе­
тенции по управлението и опазването на водите 
на Черно море (крайбрежни – в регулацията на 
РДВ/ЗВ, и морска околна среда – в регулацията 
на РДМС), което следва да се има предвид при 
оценката на ресурсното осигуряване. Басейнова 
дирекция „Черноморски район“ ще отговаря за 
разработката, актуализацията, контрола и отчи­
тането на изпълнението на Морската стратегия с 
програма от мерки за постигане на добро състояние 
на морската околна среда.
В изпълнение на своите функции и в съответ­
ствие със Закона за водите и другите нормативни 
актове, които определят условията за опазване и 
използване на водите и водните обекти и целите за 
осигуряване на единно и балансирано управление 
на водите в интерес на обществото, БД работят в 
сътрудничество със:
– Държавни институции: териториалните струк­
тури на Министерството на земеделието и хра­
ните и на Министерството на здравеопазването, 
с Изпълнителната агенция по околна среда, 
Регионалните инспекции по околната среда и 
водите, разположени на съответната територия, 
Главна дирекция „Гражданска защита“ – МВР, 
Дирекциите на Националните паркове
– Общини 
– Областни администрации
– В и К дружества, „Напоителни систе­
ми“ – ЕАД, Предприятие „Язовири и каскади“
– Неправителствени организации
– Водни ползватели и водни замърсите­
ли – граждани и юридически лица.
Оценка на персонала
Количествени и качествено-структурни харак­
теристики на персонала
С Правилника за дейността, организацията на 
работа и състава на БД общата численост на пер­
сонала в тях е определена на 250 щатни бройки. 
Щатът на всяка басейнова дирекция се предлага от 
нейния директор въз основа на обхвата на района 
за басейново управление, броя и мащабността на 
контролираните обекти и пунктовете от нацио­